佩洛西訪問臺灣

佩洛西訪問臺灣係指2022年8月2號到8月3號美國眾議院議長佩洛西訪問中華民國臺灣臺北市，同總統蔡英文等臺方高層見面。中華人民共和國政府表達強烈不滿，將呢件事稱呼做「佩洛西竄訪中國臺灣地區」，並喺佩洛西離開之後，環繞臺灣週邊海域進行「軍事演習」，演習規模比1996年臺灣海峽危機更大，引發新一波臺灣海峽危機。

呢次係自1979年中華民國同美國斷交以嚟，繼1997年嘅金里奇後，第二次有時任美國眾議院議長訪問臺灣。

類:2022年政治
中華民國政治
類:美國外交